2. Forslag til tillæg nr. 2 til Indsatsplan [adresse] for grundvandsbeskyttelse (Åben)
Tidl. politisk behandling BY, 22.02.22, pkt. 9 og TM-U, 03.05.23, pkt. 4
Forventet sagsgang
TM-U, ØK, BY, høring, TM-U, ØK, BY
Lovgrundlag
Vandforsyningsloven, Indsatsplanbekendtgørelsen, 
Miljøbeskyttelsesloven
SAGENS INDHOLD
Byrådet skal i denne sag tage stilling til udsendelse af forslag til ”Tillæg nr. 2 til 
Indsatsplan [adresse]”. Det er første tillæg, der indeholder en indsats overfor 
nitratudvaskning på landbrugsjord nær drikkevandsboringer. Tillægget omfatter en handleplan for 
grundvandsbeskyttelse ved [adresse] to kildepladser på [adresse] og Neder Hadsten. Den 
digitale udgave af forslag til ”Tillæg nr. 2 til Indsatsplan [adresse]” kan findes her og er vedlagt som bilag. 
Byrådet skal desuden tage stilling til ekspropriationsvillighed, såfremt det viser sig, at nitratindsatsen ikke 
kan gennemføres som frivillige aftaler. 
Alle almene vandværker (vandværker, der forsyner mindst 10 forbrugere) skal have en handleplan for 
grundvandsbeskyttelse, der er udarbejdet af Favrskov Kommune. Inden for rammerne af ”Indsatsplan 
[adresse]” beskriver handleplanerne konkrete grundvandsbeskyttende indsatser, som skal gennemføres 
for hvert vandværk. Tillæg nr. 2 omhandler to af [adresse] kildepladser, idet de er delvist 
overlappende. [adresse] har flere kildepladser. De øvrige behandles i senere tillæg til 
”Indsatsplan Favrskov”.
Byrådet har besluttet, at handleplanerne som udgangspunkt behandles af Teknik- og Miljøudvalget, 
medmindre der er behov for en nitratindsats og mulighed for ekspropriation af dyrkningsretten. I så fald skal 
sagen behandles i Byrådet. Der er i ”Tillæg nr. 2 til Indsatsplan [adresse]” behov for nitratindsats på 
[adresse] og mulighed for ekspropriation af dyrkningsretten, hvorfor tillæg skal behandles af 
Byrådet. 
Nitratindsatsen gennemføres på landbrugsarealer i indvindingsopland til almene vandforsyninger, hvor der 
er høj udvaskning af nitrat eller højt nitratindhold i grundvandsmagasinet. Aktuelt vurderer Teknik og Miljø, 
at det samlet set er nødvendigt med en nitratindsats ved fem af vandforsyningerne i kommunen, inklusiv 
den der behandles i denne sag. 
VURDERING
I dette tillæg indgår konkrete vurderinger af indsatsbehovet for rådighedsindskrænkninger på 
dyrkningsjorden i forhold til nitratudvaskning og pesticider. Desuden gennemgås øvrige forureningsrisici for 
de to kildepladser i handleplanen. 
Nitratindsatsen indenfor indvindingsoplandet til Ravngårdsvej er vurderet ud fra beregnet kvælstofoverskud 
fra markerne. Beregningerne er foretaget ud fra de tre største lodsejeres oplyste aktuelle høstudbytter. For 
de øvrige lodsejere i oplandet er der brugt standardtal. Beregningerne viser, at nitratudvaskningen er for 
høj. Den er på 61,5 mg/l og skal nedbringes til 50 mg/l. Ravngårdsvej er et af de steder i kommunen med 
størst beregnet nitratudvaskning. Der er endnu ikke konstateret nitrat i grundvandet, og indsatsen skal ses 
som en forebyggelse af en ellers forventet fremtidig forurening af drikkevandsressourcen.
Teknik- og Miljøudvalget
4. oktober 2023  16:00
[adresse]: EMN-2023-00222
Dok-ID: 3585067
Sagsbehandler: kahn
Nitratindsatsen skal gennemføres i form af tinglysning af deklaration på de berørte landbrugsarealer. 
Deklarationen sikrer, at arealerne drives med lav eller ingen tilførsel af gødning og dermed medfører en lav 
udvaskning af nitrat. 
Alt afhængigt af typen af aftale med den enkelte lodsejer kan indsatsarealets størrelse variere mellem 38 
og 88 ha. 
For at kunne gennemføre nitratindsatsen på ekspropriationslignende vilkår med frivillige aftaler, er det 
nødvendigt, at Byrådet beslutter at være villige til at ekspropriere dyrkningsretten på de matrikler, der 
fremgår i ”Tillæg nr. 2”, hvis der ikke kan opnås frivillige aftaler. Byrådet har i forbindelse med vedtagelsen 
af ”Indsatsplan Favrskov” tilkendegivet ekspropriationsvilje til [adresse] inden for BNBO, men skal 
tage særskilt stilling til indsatser over for nitrat i indvindingsopland.
Kan der ikke indgås frivillige aftaler om den nødvendige nitrat- og [adresse], vil Teknik og Miljø 
meddele de nødvendige restriktioner som påbud. 
Teknik og Miljø vurderer, at der for de to kildepladser er behov for en række generelle indsatser samt flere 
særlige indsatser. Der er desuden fundet behov for nitratindsats på [adresse]. De beskrevne 
indsatser vedrører:

nitratindsats

pesticidindsats

status på en jordforurening, som Region Midtjylland skal have undersøgt 

miljøtilsyn på 13 virksomheder og landbrug til afklaring af mulig grundvandsrisiko

nærmere analyse af vejafvandingen to steder

nærmere afklaring af afvanding fra en ejendom

gennemgang af fem boringer, som muligvis skal sløjfes samt sikring af, at der ikke anvendes 
pesticider på syv kommunale arealer. 
ØKONOMI
I Budget 2023 er der afsat et årligt rådighedsbeløb på 275.000 kr. til grundvandsbeskyttende indsatser. 
Rådighedsbeløbet anvendes blandt andet til køb af ekstern rådgiverhjælp til løsning af [adresse] 
Kommunes indsatser. En del af de nødvendige indsatser skal udføres af [adresse], idet Teknik 
og Miljø i handleplanen forpligter sig til at have øget fokus på virksomheder og anlæg i vandværkets 
indvindingsoplande samt til at føre tilsyn med overholdelse af dyrkningsrestriktioner. Det vil medføre flere 
tilsyn og vurderinger og dermed en større sagsbehandling i forvaltningen. Det forventes, at opgaven kan 
løses indenfor det afsatte rådighedsbeløb. 
De almene vandværker indbetaler årligt 0,80 kr./m3 ekskl. moms til Vandsamarbejdet. Vandsamarbejdet er 
en forening, hvor alle almene vandværker i kommunen er medlem. Vandsamarbejdet anvender disse midler 
til at udbetale erstatning til lodsejere for rådighedsindskrænkninger.
INDDRAGELSE
Forslag til ”Tillæg nr. 2 til Indsatsplan [adresse]” er blevet drøftet med Koordinationsforum for Grundvand, 
der er en lovhjemlet høringspart på grundvandsområdet og består af lokale repræsentanter for bl.a. 
vandværker, Danmarks Naturfredningsforening og lokale landbrugsorganisationer. Koordinationsforum for 
Grundvand skal desuden orienteres om tillægget efter den offentlige høring.
Forslaget til handleplanen og de konkrete indsatser er drøftet med [adresse]. Vandværket er 
enige i de opstillede nødvendige handlinger.
Forslaget er også drøftet særskilt med landbrugsorganisationerne og Vandsamarbejdet i forhold til 
udmøntningen 
af 
nitratindsats 
inden 
for 
rammerne 
i 
”Indsatsplan 
[adresse]”. 
Både 
Jean Vestergaard og Vandsamarbejdet er tilfredse med tillægget og den sideløbende proces 
omkring nitratindsats.
Lodsejere i indvindingsoplandet til Ravngårdsvej kildeplads blev på et fælles lodsejermøde i marts 2023 
orienteret om behovet for nitratindsats og mulige løsninger blev drøftet. Et nyt fælles lodsejermøde 
forventes i efteråret 2023. Desuden kontaktes lodsejerne individuelt i september 2023 om indsatsbehov og 
løsningsmuligheder.
Teknik og Miljø har derudover løbende afholdt møder med Vandsamarbejdet om vurdering af indsatsbehov 
over for nitrat og pesticider. 
Desuden er Grønt Råd og Vandrådet på møder orienteret om, at den første handleplan med nitratindsats 
er under udarbejdelse. Vandrådet er vandværkernes interesseorganisation i [adresse]. 
Lodsejere, som kan blive direkte berørt, skal orienteres om, hvilken betydning et kommende tillæg til 
indsatsplanen forventes at få for dem. Denne orientering iværksættes efter Byrådet har truffet beslutning 
om at sende forslag til tillæg til indsatsplan i høring i 12 uger jf. indsatsplanbekendtgørelsen.
INDSTILLING
Direktøren for Teknik og Miljø indstiller til Byrådet:
1.
At forslag til ”Tillæg nr. 2 til Indsatsplan [adresse]” med handleplaner for [adresse], 
Ravngårdsvej og Neder Hadsten kildepladser godkendes og fremlægges i offentlig høring i 12 uger.
2.
At tilkendegive at ville ekspropriere dyrkningsretten på arealer inden for indvindingsopland med 
nitratindsats, hvis frivillige aftaler ikke er mulige. De berørte arealer og matrikeloversigt fremgår af 
Tillæg nr. 2.
BESLUTNING
.
Teknik- og Miljøudvalget, 4. oktober 2023:
Fraværende: Ingen
Kenny Jørgensen anmodede udvalget om at få sin habilitet i sagen vurderet. Udvalget 
erklærede Kenny Jørgensen habil i sagen. 
Sagen indstilles godkendt. 
Bilag
1.
Forslag til Tillæg nr. 2 til Indsatsplan [adresse], Til politisk behandling (3606283)
